ลุ้นSETรีบาวด์วัดแนวต้าน1,710จุด รับโอเปกยืดเวลาลดกำลังผลิตน้ำมัน-แผนลดภาษีส่อแววผ่านฉลุย
ลุ้น SET รีบาวด์วัดแนวต้าน 1,710 จุด รับโอเปกยืดเวลาลดกำลังผลิตน้ำมัน-แผนลดภาษีสหรัฐฯ ส่อแววผ่านฉลุย หลัง "จอห์น แมคเคน" สว.สังกัดพรรครีพับลิกัน ประกาศสนับสนุนร่างกฎหมายจากที่เคยคัดค้าน ส่งผลให้นักลงทุนมั่นใจวุฒิสภาจะเห็นชอบมาตรการดังกล่าวมากขึ้น
1 ธ.ค. 2560

บล.กรุงศรี ระบุว่า ภาวะตลาดหุ้นไทยได้ปัจจัยบวกจากผลการประชุมกลุ่ม OPEC ยืดระยะเวลาการปรับลดกำลังการผลิตน้ำมันไปจนถึงสิ้นปี 61 ตามคาด ประกอบกับความคาดหวังวุฒิสภาสหรัฐจะผ่านร่างกฎหมายปฏิรูปภาษีสหรัฐฯ ในวันนี้
โดยดัชนีดาวโจนส์เพิ่มขึ้น 332 จุด (+1.39%) ปิดที่ 24,272 จุด เนื่องจากนักลงทุนคาดหวังวุฒิสภาจะเห็นชอบมาตรการปฏิรูปภาษีของโดนัลทรัมป์ หลังจากที่ นายจอห์น แมคเคน วุฒิสมาชิกสังกัดพรรครีพับลิกัน ประกาศสนับสนุนร่างกฎหมายปฏิรูปภาษีจากเดิมที่เคยคัดค้าน โดยการลงมติในขั้นตอนสุดท้ายจะมีขึ้นในวันนี้ตามเวลาของสหรัฐอเมริกา
รวมถึงแรงซื้อ LTF RMF ช่วงปลายปีซึ่งเป็นแรงหนุนต่อทิศทางการลงทุน อย่างไรก็ตาม Fund Flow ต่างชาติที่เป็น Net Sell ต่อเนื่องจะเป็นตัวกดดันให้ผันผวนสูง ดังนั้นประเมินว่า SET จะรีบาวด์ขึ้นในกรอบจำกัดบริเวณแนวต้าน 1,705 – 1,710 จุด
สำหรับกลยุทธ์การลงทุนวันนี้ : Selective Buy กลุ่มที่มีปัจจัยสนับสนุน
– กลุ่มธนาคาร (TMB BBL) เศรษฐกิจไทยขยายตัวต่อเนื่องรวมถึงทิศทางดอกเบี้ยขาขึ้น
– กลุ่มเดินเรือ (PSL TTA RCL ) ค่าระวางปรับตัวขึ้น +16% จากสัปดาห์ก่อน ล่าสุด 1,578 จุด
– กลุ่มท่องเที่ยวและโรงแรม (AOT CENTEL MINT SPA ) High Season การท่องเที่ยวช่วงปลายปี
– กลุ่มค้าปลีก (CPN ROBINS CPALL COM7 HMPRO COL) มาตรการช็อปช่วยชาติ 11 พ.ย. – 3 ธ.ค.
– หุ้นที่เข้าคำนวณดัชนี FTSE Small Cap  BGRIM TPIPP ผล 15 ธ.ค.